Datasmoothie - Markaðssókn á erlenda markaði – verkefni lokið Fréttatilkynning verkefnisstjóra Datasmoothie er hugbúnaður sem gerir fyrirtækjum kleift að setja fram niðurstöður markaðsrannsókna á gagnvirkan hátt á netinu . Datasmoothie ehf. fékk markaðsstyrk um mitt ár 2018 til þess að sækja á erlenda markaði með vöru sína Datasmoothie . Því verkefni er nú lokið . Datasmoothie er hugbúnaður sem gerir fyrirtækjum kleift að setja fram niðurstöður markaðsrannsókna á gagnvirkan hátt á netinu . Markmið Datasmoothie er að einfalda alla umsýslu með markaðsrannsóknir og einfalda vinnu og framsetningu þeirra til muna . Verkefnið : Markmið markaðsstyrksins var að afla nýrra viðskiptavina í Bretlandi og Bandaríkjunum fyrir Datasmoothie . Lagt var upp með að komast í samband við fyrirtæki sem myndu festa kaup á lausninni . Notast var við fjölmargar aðferðir svo sem markaðssetningu á netinu , sækja sérhæfðar ráðstefnur í Bretlandi og Bandaríkjunum og beinni sölu með hjálp sérhæfðra fyrirtækja . Niðurstaða verkefnis : Á tímabilinu áttu forsvarsmenn fyrirtækisins fundi og samtöl við fjölmörg fyrirtæki og skilaði herferðin sér í nýjum viðskiptavinum sem kaupa bæði leyfisgjöld fyrir hugbúnaðinn og sérforritun . Þá á fyrirtækið í viðræðum við stóra aðila í markaðsrannsóknageiranum um notkun á hugbúnaðinum sem ekki hefði komið til nema með aðstoð frá Tækniþróunarsjóði . Datasmoothie er hugbúnaðarfyrirtæki með starfsemi á Íslandi og í Englandi . Fyrirtækið var stofnað af Geir Freyssyni , Agnari Sigmarssyni og Birgi Hrafn Sigurðssyni . Heiti verkefnis : Datasmoothie - Markaðssókn á erlenda markaði Verkefnisstjóri : Agnar Sigmarsson Styrkþegi : Datasmoothie ehf . Tegund styrks : Markaðsstyrkur Fjöldi styrkára : 1 Fjárhæð styrks : 10 millj. kr. alls